Държавен вестник, бр. 100, 2012 г., стр. 1

Събота, 15 декември 2012 г.	
София	
Цена 0,80 лв.
ОФИЦИАЛНО ИЗДАНИЕ НА РЕПУБЛИКА БЪЛГАРИЯ
ДЪРЖАВЕН ВЕСТНИК
ИЗВЪНРЕДЕН
БРОЙ 
100
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА ЗДРАВЕОПАЗВАНЕТО
Наредба за изменение и допълнение на Наредба 
№ 40 от 2004 г. за определяне на основния 
пакет от здравни дейности, гарантиран от 
бюджета на НЗОК
(Продължение от бр. 99)
§ 13. В приложение № 12 към член един­
ствен в частта „Забележки“ се правят следните 
изменения и допълнения:
1. точка 5 се изменя:
„5. Процедурата е с продължителност 24 
часа. Започната процедура не може да бъде 
прекратена преди изтичане на продължителност­
та є. При липса на основания за прекратяване 
на процедурата след изтичане на продължи­
телността є се преминава към изпълнение на 
следваща процедура.“;
2. създава се т. 6:
„6. Прекратяване на процедура за интензивно 
лечение (дехоспитализация или превеждане в 
профилно отделение) се предприема само ако 
пациентът излезе от моделите за прием (в т.ч. 
отпадне необходимостта му от механична вен­
тилация или от асистирано дишане с назален 
CPAP) и при него не се появят нови приемни 
критерии в продължение на 24 последователни 
часа. Посочените 24 часа, в които пациентът 
се наблюдава, се считат за една процедура.“
§ 14. Създават се приложения № 13, 14 и 
15 към член единствен:
„Приложение № 13
към член единствен
Процедури за интензивно лечение извън слу­
чаите на новородено 
1. Процедура „Интензивно лечение, мониторинг 
и интензивни грижи с механична вентилация и/
или парентерално хранене“ 
2. Процедура „Интензивно лечение, мониторинг 
и интензивни грижи без механична вентилация и/
или парентерално хранене“
Забележки:
1. Процедура „Интензивно лечение, мониторинг 
и интензивни грижи с механична вентилация и/или 
парентерално хранене“ се прилага при нестабилни 
критично болни, които се нуждаят от комплекс 
от интензивно лечение, мониторинг и интензивни 
грижи. Това са пациенти с нужда от механична 
вентилация, фармакологична хемодинамична 
поддръжка, спешни хирургични интервенции с 
висок риск и интензивни грижи и/или паренте­
рално хранене.
2. Процедура „Интензивно лечение, мониторинг 
и интензивни грижи без механична вентилация и/
или парентерално хранене“ се прилага при болни 
с тежък коморбидитет (ASA – 3-ти или 4-ти клас, 
Goldman, Mallanpathi), които развиват остри нару­
шения в органната функция или претърпяват тежки 
оперативни интервенции с голяма вероятност от 
изостряне на придружаващите заболявания, но без 
нужда от механична вентилация и/или паренте­
рално хранене.
3. Процедурите по редове 1 и 2 могат да бъдат 
извършвани в лечебни заведения за болнична 
помощ с разкрита клиника/отделение по анес­
тезия и интензивно лечение от трето ниво на 
компетентност в съответствие с изискванията на 
медицинския стандарт „Анестезия и интензивно 
лечение“ и осигурена възможност за провеждане 
на диализно лечение на място или в самостоятел­
на структура за диализно лечение на територията 
на лечебното заведение от първо или по-високо 
ниво на компетентност по медицинския стандарт 
„Диализно лечение“.
В условията на спешност процедурите могат да 
бъдат извършвани и в болници с разкрита клини­
ка/отделение по анестезия и интензивно лечение 
от второ ниво на компетентност в съответствие с 
изискванията на медицинския стандарт „Анестезия 
и интензивно лечение“, но само ако тези болници 
разполагат също с разкрити собствени клиника/
отделение по спешна медицина и структура за 
диализно лечение от първо или по-високо ниво 
на компетентност по съответните медицински 
стандарти, със собствени структури по вътрешни 
болести, детски болести, акушерство и гинекология, 
кардиология, неврология, хирургия, ортопедия и 
травматология, които са от второ или по-високо 
ниво на компетентност по съответните медицин­
ски стандарти, със собствени патологоанатомично 
отделение (клиника), отделение (клиника) по 
съдебна медицина и структура по трансфузионна 
хематология.
4. Процедурите по редове 1 и 2 се прилагат при 
следните специфични заболявания и състояния на 
болните, които са подходящи за прием и лечение 
в структура за интензивно лечение: